Die Olimpiese naelloop-kampioen Usain Bolt vermoed sy senuwees gaan erg pla wanneer hy Vrydag sy sokkerdebuut vir die Central Coast Mariners van Australië teen ’n amateurspan maak.
Dié nuus maak soveel belangstelling gaande, dat ’n plaaslike uitsaaier dit regstreeks gaan beeldsend. Daar sal ook ’n verwagte 10 000 toeskouers na die Central Coast-stadion opruk.
Bolt se poging om hom van ’n wêreldbekende atletiek-superster tot ’n beroepsokkerspeler te omskep, is ’n lekker inspuiting vir die Mariners.